yakhe ethanda izinto ezibizayo nemali.
Lo mlingisi uthi uthwale kanzima elingisa le ndawo aphinde abhekane nenkinga esechazela abantu asondelene nabo ngayo. Uthe bakhona abambuza ukuthi kodwa umshaya kanjani ngesinqandi umama omdala kunaye.
yivesi lemihla ngemihla ngoba nasekhaya bafike bakhuze bababaze into abangibone ngiyenza emdlalweni. Udadewethu nje wayengibuza ukuthi kunjani ukuqabula umuntu omdala,’’ kusho lo mlingisi ephela yinsini.
Uthe ngaphandle kokulingisa useqale ukusebenza njengomqondisi wemidlalo ukuze abe nenye into ayenzayo angathembeli entweni eyodwa. Umqeqeshi ukhala ngesigcwagcwa kwi-PSL
Echazela Isolezwe, uMarques uthe amaqembu angaphansi kwePSL, anezimfuno zawo, nabaqeqeshi abathize abadingayo. Nakuba engakufihli ukuthi ubengakujabulela ukucija iKaizer Chiefs noma iSupersport United, uMarques uthe uyazi ukuthi kulukhuni satshe ukuba lokhu kwenzeke.
“Kunzima ukuthola umsebenzi kwiPSL muva nje. Amanye amaqembu anezimfuno ezithize kwezokuqeqesha. Ngangizosifaka isicelo sokuqeqesha kwiSupersport kodwa ngathola ukuthi kumele ngikhohlwe ngoba bafuna umqeqeshi waphesheya. Ngisola ukuthi ukudliwa yizembe kweSantos kwiNFD yikona okwangifakela isigcwagcwa kubantu abaningi. Okubuhlungu ukuthi nami ngafica kumapeketwana kuyona, kwadla khona ukuthi ngafika umonakalo usudalekile ngahluleka ukulungisa isimo,” kusho uMarques oneziqu zokuqeqesha ze-Uefa Pro License.
Eqhubeka echaza lo mqeqeshi oke wacija neBlack Leopards eminyakeni edlule, uthe akwehli kahle ukungalitholi itoho ekubeni engasazi isono sakhe. Uthe kumphatha kabi ukuthi kukhona abaqeqeshi abasanda kuqala ukuqeqesha kodwa abafunwa ngapha nangapha.
“Njengamanje nginenkampani ebizwa nge-OneBiz engibambisene kuyona nabangani basePortugal. Umsebenzi wethu ukulungisa izakhiwo nokunye okuningi okuphathelene nezakhiwo. Ngingathi nje, njengamanje iyona engiziphilisa ngayo. Uma kuqhubeka kanje, ngizokuyeka phansi ukuqeqesha,” kusho uMarques.